{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt Nacionalnog akcijskog plana za razvoj vještina u kontekstu zelenih poslova vezanih uz energetsku obnovu i obnovu nakon potresa "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HGK","Nacrt Nacionalnog akcijskog plana za razvoj vještina u kontekstu zelenih poslova vezanih uz energetsku obnovu i obnovu nakon potresa ","Članovi Grupacije dimnjačara predlažu sljedeće izmjene u točki 3.3.3 pod nazivom: „Nacionalni program energetske obnove višestambenih zgrada“:\nna stranici 19., u 1. odlomku, točki 5. dodati tekst: „te izrade registra dimnjaka i uređaja za loženje VSO u RH“, tako da glasi: \n„ - redovne kontrole sustava grijanja i klimatizacije te izrade registra dimnjaka i uređaja za loženje VSO u RH“.\nNa stranici 20., u 3. odlomku, nakon teksta: „a može uključivati i druge mjere unaprjeđenja temeljnih zahtjeva građevine“, dodati tekst: „kao što je rekonstrukcija dimnjaka kao prilagodba primjene Uredbe Komisije (EU) br. 813/2012.“\nNa stranici 20., u 4. odlomku, točki 2. dodati tekst: „uz  obveznu prilagodbu/rekonstrukciju dimovodnog sustava“, te da glasi:\n„- ugradnju novog visokoučinkovitog sustava grijanja uz  obveznu prilagodbu/rekonstrukciju dimovodnog sustava“.\nU istom odlomku dodati točku 7. koja glasi:\n„ – rekonstrukcija dimovodnog sustava za mogućnost primjene Uredbe Komisije (EU) br. 813/2012“.\nNa stranici 21., u 3. odlomak, kojim se utvrđuje što sveobuhvatna obnova podrazumijeva, predlaže se uvrstiti i rekonstrukciju dimovodnog sustava.","Nije prihvaćen","Ne prihvaća se.\nKomentar se ne prihvaća jer se odnosi na navode iz važećeg dokumenta koji je već usvojen, slijedom čega navedene izmjene nisu moguće."]
[2,"Damir Mance","Nacrt Nacionalnog akcijskog plana za razvoj vještina u kontekstu zelenih poslova vezanih uz energetsku obnovu i obnovu nakon potresa ","Na stranici 13, fusnota 7 navedena je nepotpuna (djelomično i neispravna) definicija BIM-a. Sudionici u procesu projektiranja jesu ujedno i sudionici u gradnji pa je suvišno pisati i jedno i drugo. Također je potpuno pogrešno definiran CAD koji nije samo klasično 2D crtanje (ali je najčešća asocijacija - 2D iscrtavanje/drafting), već je CAD skraćenica za Computer Aided Design (ili projektiranje pomoću računala - 2D , može i 3D). CAD nije jedan od dosadašnjih alata BIM-a. CAD nije alat. BIM nije alat.\nNema potrebe za izmišljanjem novih definicija za BIM, u nastavku par relevantnih definicija BIM-a.\nISO 19650 definicija: BIM - korištenje dijeljenog digitalnog prikaza izgrađene imovine sa ciljem olakšanja postupaka projektiranja, izgradnje i održavanja te definiranja pouzdane osnove za donošenje odluka.\nBIM Dictionary definicija: Informacijsko modeliranje građevina (BIM) predstavlja skup tehnologija, postupaka i pravila koji omogućuje da više dionika surađuje u projektiranju, građenju i upravljanju građevinom u virtualnom prostoru.\nNBS Definicija: BIM predstavlja postupak kreiranja i upravljanja informacijama u projektu građevine kroz cijeli životni ciklus.","Prihvaćen","Prihvaća se."]
[3,"KREŠIMIR TARNIK","Nacrt Nacionalnog akcijskog plana za razvoj vještina u kontekstu zelenih poslova vezanih uz energetsku obnovu i obnovu nakon potresa ","I dalje se govori o enegiji za grijanje iako je hlađenje značajan postotak u ukupnoj godišnjoj potrebi za energijom. Potrebno bi bilo promijeniti stav oko povećanja vanjskih gabarita zgrada u kategorizaciji kulturnog dobra kad se dodaje toplinska izolacija s vanjske strane odnosno da se dopusti na zgradama u zoni kulturno povijesne cjeline koje nisu pojedinačno zaštićene izvođenje arhitektonske plastike fasade debeloslojnim toplinskim žbukama.\nKrešimir Tarnik, d.i.g.","Prihvaćen","Prihvaća se.\nNa str. 29. nadodano u fusnoti koja objašnjava prilagođeni pristup obnovi kulturnih dobara: Zgrade koje nisu pojedinačno zaštićeno kulturno dobro, a nalaze se u zoni kulturno-povijesne cjeline zahtijevaju specifičan pristup provođenja procesa energetske obnove, no treba uzeti u obzir i mogućnosti koje neće znatnije utjecati na izmjenu vizure kulturno-povijesne cjeline (primjerice, uzeti u obzir mogućnost debeloslojnih fasadnih sustava)."]